У Беларусі вялікая ўвага надаецца развіццю вёскі, і ў першую чаргу аграгарадкоў, цэнтральных сядзіб гаспадарак. Што датычыцца развіцця маленькіх, так званых неперспектыўных вёсак, то падыход тут павінен быць індывідуальны, лічыць Аляксандр Лукашэнка. З нагоды закрыцця школ у невялікіх населеных пунктах Прэзідэнт адзначыў, што ў неперспектыўных вёсках школы зачыняюцца, паколькі для дзяцей важна атрымліваць добрую адукацыю. На жаль, у маленькіх школах такая магчымасць ёсць далёка не заўсёды. Але ў выпадку, калі школа зачыняецца, то дзяржава клапоціцца, каб дзеці маглі спакойна дабрацца да навучальнай установы ў іншай вёсцы, у тым ліку закупляюцца аўтобусы, якія падвозяць дзяцей на вучобу.